Το Ρεντ Λοντζ της Μοντάνα είναι μια πολυ κλειστή κοινότητα.
Όλοι ξέρουν όλους.
ΕΙΣΕΡΧΕΣΤΕ ΣΤΟ ΡΕΝΤ ΛΟΝΤΖ
Όλοι μίλαγαν για αυτήν την ανθρωποκτονία.
Και όλοι είχαν από μία θεωρία για το γιατί έγινε και για το τι έγινε.
ΣΤΙΣ ΗΠΑ, ΠΑΝΩ ΑΠΟ 14.000 ΑΝΘΡΩΠΟΙ ΔΟΛΟΦΟΝΟΥΝΤΑΙ ΚΑΘΕ ΧΡΟΝΟ
ΠΑΝΩ ΑΠΟ ΤΟ 50% ΤΩΝ ΔΟΛΟΦΟΝΙΩΝ ΔΙΑΠΡΑΤΤΟΝΤΑΙ ΑΠΟ ΚΑΠΟΙΟΝ ΦΙΛΟ Ή ΓΕΙΤΟΝΑ
Θυμάμαι την πρώτη φορά που δικάστηκα.
Όλοι με κοίταζαν διαφορετικά, σαν να…
Σαν να ήμουν τέρας.
ΑΥΤΗ ΕΙΝΑΙ Η ΙΣΤΟΡΙΑ ΤΟΥ ΚΡΑΤΟΥΜΕΝΟΥ #2064919
Τους έλεγα συνέχεια ότι δεν το ήθελα.
Δεν είμαι ψυχρός δολοφόνος.
Δεν είχα ποτέ καμία απολύτως πρόθεση
να βλάψω τον καλύτερό μου φίλο. Ποτέ.
ΜΙΑ ΣΕΙΡΑ ΤΟΥ NETFLIX
ΦΙΛΙΚΑ ΠΥΡΑ
ΣΩΦΡΟΝΙΣΤΙΚΟ ΚΕΝΤΡΟ ΚΡΟΣΡΟΟΥΝΤΣ ΣΕΛΜΠΙ, ΜΟΝΤΑΝΑ
-Είμαστε έτοιμοι; -Είμαστε έτοιμοι.
Εντάξει.
Με λένε Τόμας Σίφερνς.
Είμαι 37 χρονών.
Είμαι φυλακισμένος στο Σέλμπι της Μοντάνα
επειδή σκότωσα τον κολλητό μου.
ΣΤΙΣ 19 ΦΕΒΡΟΥΑΡΙΟΥ ΤΟΥ 2018, Ο ΤΟΜΑΣ "ΤΙ ΤΖΕΪ" ΣΙΦΕΡΝΣ
ΠΥΡΟΒΟΛΗΣΕ ΚΑΙ ΣΚΟΤΩΣΕ ΤΟΝ ΤΖΙΜΙ ΜΑΚΓΡΕΓΚΟΡ
Γεννήθηκα το 1984 στην κομητεία Κερν, στην Καλιφόρνια.
Όταν ήμουν τεσσάρων, οι γονείς μου χώρισαν.
Ο μπαμπάς μου παντρεύτηκε τη μητριά μου.
Η ζωή έγινε πιο δύσκολη για εμένα.
Η μητριά μου δεν με συμπαθούσε καθόλου.
Με κλείδωναν συχνά σε ένα δωμάτιο.
Δεν με άφηναν ούτε να βγαίνω ούτε να παίζω.
Δεν με άφηναν να κάνω τίποτα εκτός από το να πηγαίνω στο σχολείο.
Αυτό γινόταν σε όλη την παιδική μου ηλικία.
ΟΤΑΝ ΗΤΑΝ 15 ΕΤΩΝ,
Ο ΤΙ ΤΖΕΪ ΜΕΤΑΚΟΜΙΣΕ ΜΕ ΤΗΝ ΟΙΚΟΓΕΝΕΙΑ ΤΟΥ ΣΤΟ ΡΕΝΤ ΛΟΝΤΖ ΤΗΣ ΜΟΝΤΑΝΑ
Τότε τα πράγματα στράβωσαν.
Με έπιασαν να καπνίζω στο δωμάτιο του αδερφού μου μια μέρα.
Η μητριά μου τσαντίστηκε, έτσι,
εκείνη τη νύχτα, με έδιωξαν από το σπίτι, και μου είπαν να μη γυρίσω ποτέ.
ΑΠΟ ΤΑ 16 ΜΕΧΡΙ ΤΑ 19 ΤΟΥ, Ο ΤΙ ΤΖΕΪ ΕΚΑΝΕ ΠΟΛΛΑ ΜΙΚΡΟΕΓΚΛΗΜΑΤΑ
ΤΟ 2004, ΚΑΤΑΔΙΚΑΣΤΗΚΕ ΓΙΑ ΔΙΑΡΡΗΞΗ ΚΑΙ ΚΛΟΠΗ
ΚΑΙ ΓΙΑ ΤΑ ΕΠΟΜΕΝΑ ΔΕΚΑ ΧΡΟΝΙΑ ΜΠΑΙΝΟΒΓΑΙΝΕ ΣΤΗ ΦΥΛΑΚΗ
ΑΠΟΦΥΛΑΚΙΣΤΗΚΕ ΤΟ 2014, ΑΛΛΑ ΔΥΣΚΟΛΕΥΟΤΑΝ ΝΑ ΒΡΕΙ ΔΟΥΛΕΙΑ ΣΤΟ ΡΕΝΤ ΛΟΝΤΖ
Το Ρεντ Λοντζ φημίζεται για το χιονοδρομικό του.
ΣΥΝΘΗΚΕΣ ΠΙΣΤΑΣ
Υπάρχουν πολλοί πλούσιοι άνθρωποι.
Μόλις σε μάθει η αστυνομία,
σε έχει από κοντά όλη την ώρα για την υπόλοιπη ζωή σου.
ΑΣΤΥΝΟΜΙΚΟ ΤΜΗΜΑ ΡΕΝΤ ΛΟΝΤΖ
Επειδή ήμουν εγκληματίας, και επειδή ήμουν αυτός που ήμουν,
κανείς δεν με προσλάμβανε.
ΕΚΕΙΝΟ ΤΟΝ ΚΑΙΡΟ, Ο ΤΙ ΤΖΕΪ ΤΑ ΕΦΤΙΑΞΕ ΜΕ ΜΙΑ ΓΥΝΑΙΚΑ ΠΟΥ ΛΕΓΕΤΑΙ ΣΑΪΛΟ
Ήταν υπέροχη.
Καταλάβαινε τι είχα περάσει, και δεν με έκρινε.
Ένιωθα ωραία που για πρώτη φορά στη ζωή μου
δεν κρινόμουν, ξέρετε τώρα, για το παρελθόν μου.
ΜΕΣΑ ΣΕ ΕΝΑΝ ΧΡΟΝΟ, ΑΡΧΙΣΑΝ ΝΑ ΣΥΓΚΑΤΟΙΚΟΥΝ
ΚΑΙ Ο ΤΙ ΤΖΕΪ ΒΡΗΚΕ ΠΡΟΣΩΡΙΝΗ ΕΡΓΑΣΙΑ ΣΕ ΕΝΑ ΜΑΓΑΖΙ ΜΕ ΕΙΔΗ ΜΑΣΤΟΡΕΜΑΤΟΣ
Επισκεύαζα αλυσοπρίονα. Έκοβα πολλά ξύλα.
Έκανα πολλές συγκολλήσεις.
Εκεί γνώρισα τον Τζιμ.
Ήταν μικροκαμωμένος, αδύναμος, και είχε λευκή γενειάδα.
Κάπνιζε συνεχώς την πίπα του, την είχε πάντα μαζί του
όταν καθόταν δίπλα στη φωτιά.
Καθόμουν κι άκουγα τις ιστορίες του,
ξέρετε τώρα, από όταν δούλευε στο ράντσο.
ΑΦΟΥ ΕΓΙΝΑΝ ΦΙΛΟΙ, Ο ΤΙ ΤΖΕΪ ΕΜΑΘΕ ΟΤΙ Ο ΤΖΙΜΙ ΖΟΥΣΕ ΜΟΝΟΣ ΣΕ ΜΙΑ ΠΑΡΑΓΚΑ
Κάνει πολύ κρύο στο Ρεντ Λοντζ.
Η καλύβα του Τζιμ δεν είχε θέρμανση και παροχή νερού.
Δεν είχε πού να πάει όταν έκανε κρύο. Έτσι,
εγώ και η Σάιλο αποφασίσαμε να τον φιλοξενήσουμε.
ΤΟΝ ΙΑΝΟΥΑΡΙΟ ΤΟΥ 2018, Ο ΤΖΙΜΙ ΜΕΤΑΚΟΜΙΣΕ ΣΤΟ ΣΠΙΤΙ ΤΟΥ ΤΙ ΤΖΕΪ
Εγώ κι ο Τζιμ γίναμε αχώριστοι.
Όπου πήγαινε ο ένας, πήγαινε και ο άλλος.
Πηγαίναμε συχνά για σκοποβολή.
Πηγαίναμε συχνά για ψάρεμα. Κάναμε πολλά μαζί.
Λάτρευε την εξοχή.
Όλα πήγαιναν καλά μέχρι εκείνη τη φρικτή μέρα.
ΣΤΙΣ 19 ΦΕΒΡΟΥΑΡΙΟΥ ΤΟΥ 2018, Ο ΤΙ ΤΖΕΪ ΚΑΙ Ο ΤΖΙΜΙ ΣΧΕΔΙΑΖΑΝ ΝΑ ΠΑΝΕ ΓΙΑ ΨΑΡΕΜΑ
Ήταν μια συνηθισμένη μέρα.
Σταματήσαμε σε ένα μαγαζί να πάρουμε μπίρες.
Βγήκαμε εκτός πόλης.
Συνεχίσαμε να οδηγούμε,
και νομίζω ότι το μέρος λεγόταν Μπέαρ Τρακτ.
Σταματήσαμε.
Βγήκα από το αμάξι.
Είπα κάτι σε στιλ "Το ρυάκι είναι παγωμένο εδώ.
Δεν θέλω να ψαρέψω εδώ".
Βγήκε και ο Τζιμ από το αμάξι, και είχε μαζί του το .357 του.
Και κάναμε αυτό που αγαπάγαμε. Πυροβολούσαμε. Ρίχναμε στα δέντρα.
Πήγε να το περιστρέψει με τα δάχτυλά του.
Του είπα ότι μοιάζει με καουμπόι.
"Μοιάζεις με τον Μπίλι Δε Κιντ".
Δεν το περιέστρεφε. Προσπαθούσε να το κάνει.
Προσπαθούσε να κάνει την κίνηση. Είχε πολλή πλάκα.
Είχαμε πιει πολύ μέχρι εκείνη την ώρα,
έτσι, περνάγαμε αρκετά καλά.
Του είπα "Δώσε μου το όπλο. Θέλω να το περιστρέψω".
Ήθελα να δω αν μπορούσα να το κάνω.
Μου έδωσε το όπλο.
Θυμάμαι ότι είχε δύο σφαίρες μέσα.
Ήθελα να το περιστρέψω, να το παίξω καουμπόι,
να δω αν μπορώ να το κάνω, ξέρετε τώρα.
Και ενώ το περιέστρεφα,
το όπλο εκπυρσοκρότησε.
Είδα τον Τζιμ να πέφτει στο έδαφος.
Εκείνη τη στιγμή, ήμουν…
Εκείνη τη στιγμή, δεν κατάλαβα τι είχε συμβεί
γιατί δεν περίμενα ότι το όπλο θα εκπυρσοκροτούσε.
Θυμάμαι ότι πλησίασα τον Τζιμ, και έπιασα το πόδι του.
Είπα "Τζιμ, σήκω πάνω, κόψε τις βλακείες", και…
Το πόδι του ήταν πολύ χαλαρό, και κατάλαβα ότι κάτι πάει λάθος.
Και…
Τότε είδα το αίμα στο χιόνι.
Μαύρισε η ψυχή μου εκείνη την ώρα.
Επειδή ήξερα ότι ο Τζιμ δεν ήταν πια εκεί.
ΜΕΣΑ ΣΕ 72 ΩΡΕΣ ΑΠΟ ΤΟ ΕΓΚΛΗΜΑ,
Ο ΤΙ ΤΖΕΪ ΣΥΝΕΛΗΦΘΗ ΚΑΙ ΚΑΤΗΓΟΡΗΘΗΚΕ ΓΙΑ ΤΟΝ ΦΟΝΟ ΤΟΥ ΤΖΙΜΙ
Δεν μπορώ να σας πω πόσες φορές τους είπα ότι ήταν ατύχημα.
Είπαν ότι έριξα τον Τζιμ στα γόνατα,
έβαλα το όπλο στο κεφάλι του, και του έριξα.
Δεν θα πω ψέματα για το τι έγινε. Ξέρετε, δεν είμαι…
Δεν είμαι ψυχρός δολοφόνος.
Δεν ήθελα να συμβεί αυτό.
Τους έλεγα συνέχεια ότι δεν ήθελα να τον βλάψω.
Ήταν ατύχημα.
Σκέφτομαι συχνά τον Τζιμ.
Ήταν ο μόνος φίλος που είχα.
ΕΠΕΙΔΗ ΥΠΗΡΧΕ ΠΕΡΙΠΤΩΣΗ ΝΑ ΚΑΤΑΔΙΚΑΣΤΕΙ ΣΕ ΘΑΝΑΤΟ,
Ο ΤΙ ΤΖΕΪ ΗΡΘΕ ΣΕ ΣΥΜΒΙΒΑΣΜΟ ΜΕ ΤΟΥΣ ΕΙΣΑΓΓΕΛΕΙΣ
ΘΑ ΔΗΛΩΝΕ ΕΝΟΧΟΣ,
ΚΑΙ ΩΣ ΑΝΤΑΛΛΑΓΜΑ, ΘΑ ΚΑΤΑΔΙΚΑΖΟΤΑΝ ΣΕ ΙΣΟΒΙΑ ΚΑΘΕΙΡΞΗ
ΘΑ ΕΠΡΕΠΕ ΝΑ ΕΚΤΙΣΕΙ ΤΟΥΛΑΧΙΣΤΟΝ 30 ΧΡΟΝΙΑ ΠΟΙΝΗΣ
Όταν ο Τζίμι βρέθηκε νεκρός, έγινα ράκος.
Κατέρρευσα.
Κι όταν έμαθα ότι μια τόσο ευγενική ψυχή
χάθηκε με έναν τόσο βίαιο τρόπο,
πόνεσα ακόμα πιο πολύ.
Με λένε Τζον Πράις,
ο Τζίμι ΜακΓκρέγκορ ήταν από τους καλύτερους φίλους μου.
Όποτε δουλεύω πάνω σε κρανία σαν αυτό, σκέφτομαι τον Τζίμι.
Ξέρω ότι τώρα βλέπει από ψηλά ότι διατηρώ
τις κυνηγετικές αναμνήσεις κάποιου.
Επειδή η πόλη μας είναι πολύ μικρή,
κυκλοφόρησαν πολλές φήμες.
Γίνονται ακόμα εικασίες. Προσπαθούν ακόμα να βρουν το κίνητρό του.
Τέτοια πράγματα δεν γίνονται στο Ρεντ Λοντζ.
Ο Τζίμι ήταν ευγενικός άνθρωπος.
Ήταν πάντα χαμογελαστός, πάντα σε χαιρέταγε με χειραψία.
Σε ρώταγε τι κάνεις, τι κάνει η οικογένειά σου.
Ο Τζίμι είχε ελάχιστα χρήματα.
Ήταν σχεδόν άφραγκος.
Μίλαγα με τον Τζίμι μια μέρα, και είπε ότι μια γυναίκα τον βοήθησε
να κάνει αίτηση για επίδομα κοινωνικής ασφάλισης.
Θα έπαιρνε ένα εφάπαξ ποσό στην αρχή,
και μετά, θα πληρωνόταν κάθε μήνα.
Χαιρόμασταν που επιτέλους
θα είχε ένα σταθερό εισόδημα
για να τα βγάζει πέρα.
Το Ρεντ Λοντζ είναι μικρή πόλη.
Έτσι, τα νέα διαδίδονται γρήγορα.
Όλοι έμαθαν ότι ο Τζίμι θα έπαιρνε λεφτά.
ΠΕΡΙΠΟΥ ΤΟΝ ΚΑΙΡΟ ΠΟΥ Ο ΤΖΙΜΙ ΕΛΑΒΕ ΕΚΕΙΝΑ ΤΑ ΛΕΦΤΑ,
Ο ΤΙ ΤΖΕΪ ΕΓΙΝΕ ΦΙΛΟΣ ΤΟΥ
Ο Τι Τζέι ήταν υπερβολικά διαχυτικός με τον Τζίμι,
του έδειχνε στοργή και τα λοιπά.
Ήταν λες και είχε κάποιο κίνητρο για να γίνει φίλος του.
Όταν έμαθα ότι ο Τζίμι πήγε να ζήσει
με τον Τι Τζέι και τη Σάιλο,
ανησύχησα πολύ. Όλοι ανησυχήσαμε.
Εγώ κι ο Τζιμ γίναμε αχώριστοι.
Όπου πήγαινε ο ένας, πήγαινε και ο άλλος.
Σκέφτομαι συχνά τον Τζιμ.
Ήταν ο μόνος φίλος που είχα.
Θα έκανα σχεδόν τα πάντα για εκείνον.
Λέει ψέματα.
Μιλάει λες και ήταν κολλητός με τον Τζίμι,
αλλά δεν ήταν.
Η σχέση τους ήταν σχέση συμφέροντος.
Ο Τι Τζέι εκμεταλλευόταν πολύ τον Τζιμ.
ΤΡΕΙΣ ΒΔΟΜΑΔΕΣ ΠΡΙΝ ΤΟΝ ΦΟΝΟ,
Ο ΤΖΙΜΙ ΕΙΧΕ ΞΟΔΕΨΕΙ 3.000 ΔΟΛΑΡΙΑ ΓΙΑ ΕΝΑ ΦΟΡΤΗΓΟ
Είχα ανακαλύψει ότι ο Τζίμι αγόρασε ένα φορτηγό.
Αυτό με ανησύχησε γιατί ο Τζίμι δεν οδηγούσε.
Άρα, δεν χρειαζόταν το φορτηγό.
Μάλλον τον εκμεταλλεύτηκαν,
μάλλον ο Τι Τζέι χρειαζόταν ένα όχημα, και τον έπιασε κορόιδο.
Νομίζω ότι ο Τι Τζέι το έκανε για τα λεφτά.
Ήξερε ότι ο Τζίμι είχε λεφτά, και το να τον σκοτώσει
ήταν ο πιο γρήγορος τρόπος για να τα πάρει.
ΜΕΤΑ ΤΟΝ ΦΟΝΟ,
Ο ΤΙ ΤΖΕΪ ΔΕΝ ΑΝΕΦΕΡΕ ΤΟΝ ΘΑΝΑΤΟ ΤΟΥ ΤΖΙΜΙ ΣΤΗΝ ΑΣΤΥΝΟΜΙΑ
ΔΥΟ ΜΕΡΕΣ ΜΕΤΑ, ΤΟ ΦΟΡΤΗΓΟ ΤΟΥ ΤΖΙΜΙ ΕΝΤΟΠΙΣΤΗΚΕ ΕΓΚΑΤΑΛΕΙΜΜΕΝΟ ΣΕ ΕΝΑ ΚΑΜΠΙΝΓΚ
ΓΡΑΦΕΙΟ ΣΕΡΙΦΗ ΚΟΜΗΤΕΙΑ ΚΑΡΜΠΟΝ
Με λένε Τζος ΜακΚουίλαν. Είμαι ο σερίφης της κομητείας Κάρμπον.
Κατευθυνόμαστε νότια του Ρεντ Λοντζ τώρα.
Μας είχαν πληροφορήσει ότι σε αυτήν την περιοχή
βρέθηκε το φορτηγό του Τζίμι.
Ήταν πολύ παράξενο που βρήκαμε το φορτηγό εδώ.
Αυτή η περιοχή μαζεύει πολύ κόσμο που έρχεται για κάμπινγκ το καλοκαίρι,
αλλά ελάχιστο τον χειμώνα.
Εκείνο τον καιρό, το ύψος του χιονιού έφτανε τα 45 εκατοστά.
Κανείς δεν έρχεται εδώ όταν έχει τόσο χιόνι.
Όταν φτάσαμε εδώ, είδαμε
το φορτηγό, και μετά βρήκαμε αίμα στο έδαφος,
και σημάδια από σύρσιμο που οδηγούσαν σε αυτό το ανάχωμα πάνω από το ρυάκι.
ΠΛΑΝΑ ΤΗΣ ΑΣΤΥΝΟΜΙΑΣ
Είδαμε το πτώμα του Τζίμι καλυμμένο με χιόνι, ξαπλωμένο ανάσκελα.
Κάποιος το είχε σύρει έως τη μέση του αναχώματος.
Είδαμε ότι είχε δεχτεί μια σφαίρα στο κεφάλι.
Αυτό το σημείο δεν φαίνεται από τον δρόμο. Αν δεν μας είχαν πληροφορήσει
ώστε να έρθουμε εδώ όταν ήρθαμε,
δεν θα τον βρίσκαμε πριν την άνοιξη,
αφού τότε αρχίζει να έρχεται κόσμος εδώ.
Ήταν φανερό ότι αυτός που σκότωσε τον Τζίμι
είχε προσπαθήσει να κρύψει το πτώμα του, και όχι να τον βοηθήσει.
ΛΙΓΟ ΑΦΟΤΟΥ ΞΕΚΙΝΗΣΕ Η ΕΡΕΥΝΑ ΤΗΣ ΑΝΘΡΩΠΟΚΤΟΝΙΑΣ,
Ο ΤΙ ΤΖΕΪ ΕΓΙΝΕ Ο ΚΥΡΙΟΣ ΥΠΟΠΤΟΣ
ΣΥΝΕΛΗΦΘΗ ΕΠΕΙΔΗ ΗΤΑΝ ΥΠΟΠΤΟΣ ΓΙΑ ΦΟΝΟ, ΚΑΙ ΑΝΑΚΡΙΘΗΚΕ ΑΠΟ ΤΟΥΣ ΕΡΕΥΝΗΤΕΣ
ΠΛΑΝΑ ΤΗΣ ΑΣΤΥΝΟΜΙΑΣ
Τι έκανα;
-Έπαιξες ένα παιχνίδι. -Δεν… Τι έκανα;
-Έκανες φόνο. -Όχι, γαμώτο…
Δεν έχω τα κότσια να σκοτώσω. Μιλάς σοβαρά;
Μιλάω πολύ σοβαρά.
ΑΝ ΚΑΙ ΑΡΧΙΚΑ ΙΣΧΥΡΙΣΤΗΚΕ ΟΤΙ ΔΕΝ ΗΞΕΡΕ ΟΤΙ Ο ΤΖΙΜΙ ΕΙΧΕ ΠΕΘΑΝΕΙ
Ο ΤΙ ΤΖΕΪ ΤΕΛΙΚΑ ΟΜΟΛΟΓΗΣΕ ΟΤΙ ΑΥΤΟΣ ΤΟΝ ΣΚΟΤΩΣΕ
Ήταν ατύχημα. Δεν έπρεπε να είχε συμβεί.
Μόλις τράβηξα τον κόκορα, το όπλο έριξε.
Είδα τον Τζίμι να πέφτει.
Και τρόμαξα.
ΣΤΙΣ 22 ΦΕΒΡΟΥΑΡΙΟΥ ΤΟΥ 2018, Ο ΤΟΜΑΣ "ΤΙ ΤΖΕΪ" ΣΙΦΕΡΝΣ
ΚΑΤΗΓΟΡΗΘΗΚΕ ΓΙΑ ΑΝΘΡΩΠΟΚΤΟΝΙΑ ΕΚ ΠΡΟΘΕΣΕΩΣ
Δεν ξέρω τι συνέβη πραγματικά εκείνη τη μέρα.
Μόνο ο Τι Τζέι και ο Τζίμι ξέρουν.
Δεν θέλω να κάνω εικασίες.
Ξέρω ότι πέρναγαν πολύ χρόνο μαζί παίζοντας με όπλα,
και πίνοντας. Κακός συνδυασμός αυτός.
Με λένε Σούζαν Ράσελ, είμαι η πεθερά του Τι Τζέι.
Γιατί ο Τι Τζέι να σκοτώσει τον Τζίμι; Τον αγαπούσε.
Έλεγε συνέχεια "Αγαπάω τον Τζίμι". Ήταν φίλος του, ήταν ο κολλητός του.
Είχα πάει να τους επισκεφτώ περίπου μια βδομάδα πριν γίνουν όλα.
Όλοι ήταν χαρούμενοι, και γελούσαν. Τα πήγαιναν καλά μεταξύ τους.
Η ΑΣΤΥΝΟΜΙΑ ΙΣΧΥΡΙΣΤΗΚΕ ΟΤΙ ΤΟ ΓΕΓΟΝΟΣ
ΟΤΙ Ο ΤΙ ΤΖΕΪ ΔΕΝ ΑΝΕΦΕΡΕ ΤΟΝ ΘΑΝΑΤΟ ΤΟΥ ΤΖΙΜΙ
ΔΕΙΧΝΕΙ ΠΩΣ ΗΤΑΝ ΦΟΝΟΣ ΕΚ ΠΡΟΘΕΣΕΩΣ
Κάποιος που είναι σε καλή ψυχική κατάσταση θα έπαιρνε το 100,
αν σκότωνε κάποιον κατά λάθος.
Αλλά ο Τι Τζέι ήταν πολύ φοβισμένος.
Όλο το Ρεντ Λοντζ τον αντιπαθούσε.
Έτσι, ακόμα κι αν ήταν ατύχημα, κανείς δεν θα τον πίστευε.
Νομίζω ότι το έβαλε στα πόδια γιατί δεν ήταν σε καλή ψυχική κατάσταση.
Καταλαβαίνω γιατί το έκανε αυτό. Δεν τον δικαιολογώ,
αλλά καταλαβαίνω γιατί το έκανε.
Ο Τι Τζέι είχε πολλά θέματα όταν ήταν μικρός.
Δεν θέλω να πω πολλά για τα προσωπικά του,
αλλά είχε υποστεί κακοποιήσεις.
Πέρασε δύσκολα χρόνια.
Είναι ευαίσθητος,
κλαίει όταν βλέπει ταινίες. Είναι ευγενικός.
Αν είχε δικαστεί,
σίγουρα θα είχε κριθεί ένοχος γιατί ζούμε σε μικρή κοινότητα,
και όλοι τον θεωρούσαν κακό άνθρωπο.
Κανείς δεν νοιαζόταν για τον Τι Τζέι.
Η κοινότητα αγαπούσε τον Τζίμι
ενώ θεωρούσε τέρας τον Τι Τζέι.
ΜΕΤΑ ΤΗ ΣΥΛΛΗΨΗ ΤΟΥ ΤΙ ΤΖΕΪ,
Η ΣΧΕΣΗ ΤΟΥ ΜΕ ΤΗΝ ΚΟΡΗ ΤΗΣ ΣΟΥΖΑΝ, ΤΗ ΣΑΪΛΟ, ΧΑΛΑΣΕ
Όλοι ξέρουν ότι είμαι η πεθερά του Τι Τζέι, και ότι μιλάμε.
Και μου λένε "Του μιλάς; Γιατί του μιλάς;"
Απαντώ "Γιατί να μην του μιλάω;"
Ποιος θα τον στηρίξει;
Μόνο εμένα έχει πια.
Με λένε Ντέιβ Μπίσερ.
Είμαι ο ιδιοκτήτης του AY Supply στο Ρεντ Λοντζ.
Πολλοί άνθρωποι έρχονται να με βοηθήσουν,
οι πιο πολλοί είναι φτωχοί.
Έρχονται άτομα που πεινάνε και χρειάζονται ένα μεροκάματο.
Ο Τι Τζέι
χρειαζόταν δουλειά, αλλά δεν μπορούσε να βρει.
Όλα πήγαιναν καλά στην αρχή.
Αφού ο Τι Τζέι δούλευε για εμένα,
άφησα τον Τι Τζέι και τη Σάιλο
να μείνουν σε ένα σπίτι μου που είναι περίπου δέκα χιλιόμετρα προς τα εκεί.
Αγνόησα το γεγονός
ότι μερικές φορές, δεν πλήρωναν το νοίκι.
Ο Τζιμ ήταν γείτονας. Ζούσε μερικά τετράγωνα πιο πέρα.
Ήταν πολύ καλός τύπος.
Πολλά άτομα σύχναζαν εδώ.
Ο Τι Τζέι και ο Τζιμ γνωρίστηκαν εδώ,
κι έγιναν κάτι σαν φίλοι.
Αλλά ένας άλλος τύπος που εργαζόταν στο μαγαζί,
μου είπε ότι ήταν σαν να πετάς ένα αναμμένο σπίρτο σε βενζίνη.
Υποθέτω ότι δεν εκτιμούσε τον Τι Τζέι όσο εγώ.
ΚΑΤΑ ΤΗ ΔΙΑΡΚΕΙΑ ΤΗΣ ΕΡΕΥΝΑΣ ΤΗΣ ΑΝΘΡΩΠΟΚΤΟΝΙΑΣ,
Η ΑΣΤΥΝΟΜΙΑ ΕΜΑΘΕ ΟΤΙ Ο ΤΖΙΜΙ ΦΥΛΑΓΕ 8.000 ΔΟΛΑΡΙΑ
ΣΕ ΕΝΑ ΧΡΗΜΑΤΟΚΙΒΩΤΙΟ ΣΤΟ ΣΠΙΤΙ ΤΟΥ ΤΙ ΤΖΕΪ
ΜΕΤΑ ΤΗ ΣΥΛΛΗΨΗ ΤΟΥ ΤΙ ΤΖΕΪ, Η ΑΣΤΥΝΟΜΙΑ ΑΝΑΚΑΛΥΨΕ
ΟΤΙ ΤΟ ΧΡΗΜΑΤΟΚΙΒΩΤΙΟ ΗΤΑΝ ΑΝΟΙΧΤΟ ΚΑΙ ΑΔΕΙΟ
ΕΠΕΙΤΑ, Η ΑΣΤΥΝΟΜΙΑ ΒΡΗΚΕ 1.500 ΔΟΛΑΡΙΑ ΣΕ ΜΕΤΡΗΤΑ
ΣΤΑ ΠΡΑΓΜΑΤΑ ΠΟΥ ΕΙΧΕ Ο ΤΙ ΤΖΕΪ ΣΤΟ ΣΠΙΤΙ ΕΝΟΣ ΦΙΛΟΥ ΤΟΥ
Εγώ και η Σάιλο ήμασταν άτυπα παντρεμένοι,
αφού συγκατοικούσαμε για πολύ καιρό.
Για πολύ καιρό,
έβλεπα διαφημίσεις κοσμημάτων,
και πάντα ήθελα να της πάρω μια αληθινή βέρα.
Έτσι, ζήτησα από τον Ντέιβ, το αφεντικό μου στο AY Supply,
μερικά λεφτά
για να της πάρω μια βέρα, και μου τα δάνεισε.
Δεν ξέρω πόσα ακριβώς μου δάνεισε. Νομίζω δύο χιλιάρικα.
Αυτό έγινε λίγες μέρες πριν γίνουν όλα αυτά.
Αυτό είναι τρελό.
Δεν του δάνεισα ποτέ δύο χιλιάρικα.
Έτσι νομίζω.
Και σίγουρα δεν του δάνεισα λεφτά λίγες μέρες πριν τον φόνο.
Ο Τι Τζέι δεν ήρθε ποτέ να μου διηγηθεί μια δακρύβρεχτη ιστορία,
και να πει "Πρέπει να πάρω στη Σάιλο ένα ωραίο κόσμημα, μια βέρα".
Δεν μου το είπε ποτέ αυτό.
Αυτό δεν έγινε. Δεν δανείστηκε 2.000 δολάρια από εμένα.
Επίσης, δεν θα του δάνειζα λεφτά. Δεν τον εμπιστευόμουν.
Τον ήξερα αρκετά καλά για να μην του δώσω λεφτά
ό,τι κι αν ήθελε να τα κάνει.
ΔΙΚΑΣΤΗΡΙΟ ΚΟΜΗΤΕΙΑΣ ΚΑΡΜΠΟΝ ΑΦΙΕΡΩΜΕΝΟ ΣΤΗ ΔΙΚΑΙΟΣΥΝΗ
ΣΕΡΙΦΗΣ
ΑΝ ΚΑΙ ΟΜΟΛΟΓΗΣΕ ΟΤΙ ΠΥΡΟΒΟΛΗΣΕ ΤΟΝ ΤΖΙΜΙ,
Ο ΤΙ ΤΖΕΪ ΠΑΝΤΑ ΙΣΧΥΡΙΖΟΤΑΝ ΟΤΙ ΤΟ ΕΚΑΝΕ ΚΑΤΑ ΛΑΘΟΣ
Και ενώ το περιέστρεφα,
ο αντίχειράς μου έπιασε τον κόκορα.
Και όταν το όπλο άρχισε να γυρίζει,
πίεσα ενστικτωδώς το δάχτυλό μου προς τα κάτω,
και το όπλο έριξε.
Έκανε δυνατό θόρυβο. Τρόμαξα.
Είδα τον Τζιμ να πέφτει στο έδαφος.
Εκείνη τη στιγμή, ήμουν…
Εκείνη τη στιγμή, δεν κατάλαβα τι είχε συμβεί
γιατί δεν περίμενα ότι το όπλο θα εκπυρσοκροτούσε.
Είμαι ένοχος για φόνο; Ναι, οπωσδήποτε. Τον σκότωσα.
Είμαι ένοχος για ανθρωποκτονία εκ προθέσεως; Σκότωσα επίτηδες;
Ήθελα να σκοτώσω τον κολλητό μου; Με τίποτα.
ΣΕΡΙΦΗΣ ΜΑΚΚΟΥΙΛΑΝ
Αυτά που είπε είναι βλακείες.
Δεν ξέρω γιατί δεν παραδέχεται
τι έγινε εκείνη τη μέρα.
ΑΠΟΔΕΙΞΕΙΣ ΙΔΙΟΚΤΗΤΗΣ: ΜΑΚΓΚΡΕΓΚΟΡ, ΤΖΕΪΜΣ ΕΝΤΟΥΑΡΝΤ
Αυτό είναι το όπλο του φόνου.
Όπως βλέπετε, είναι ένα .357.
Ένα περίστροφο King Cobra.
Είναι πολύ βαρύ όπλο.
Και ο Τι Τζέι λέει ότι ενώ το περιέστρεφε,
τράβηξε κατά λάθος τον κόκορα.
Και βλέπετε, απαιτείται δύναμη για να τον τραβήξεις.
Είναι δύσκολο να το κάνεις.
Την ίδια ώρα, τράβηξε τη σκανδάλη.
Με είδατε που το έκανα. Δεν μπορεί να γίνει κατά λάθος.
Το έκανε επίτηδες.
Και ο Τζίμι έτυχε να είναι μπροστά του.
Η φωτογραφία από τη νεκροψία δείχνει την πορεία της σφαίρας,
ήταν ευθεία βολή.
Η σφαίρα κινούταν σε μια ευθεία γραμμή,
έτσι μπήκε και βγήκε από το κεφάλι του.
Άρα, δεν πιστεύω τον Τι Τζέι, και νομίζω
ότι είναι απίθανο να έγινε έτσι.
ΓΙΑ ΠΑΝΩ ΑΠΟ ΕΝΑΝ ΧΡΟΝΟ ΜΕΤΑ ΤΗ ΣΥΛΛΗΨΗ ΤΟΥ,
Ο ΤΙ ΤΖΕΪ ΔΗΛΩΝΕ ΑΘΩΟΣ
ΟΚΤΩ ΒΔΟΜΑΔΕΣ ΠΡΙΝ ΑΝΑΚΟΙΝΩΘΕΙ Η ΠΟΙΝΗ ΤΟΥ,
ΔΕΧΤΗΚΕ ΝΑ ΚΑΝΕΙ ΣΥΜΒΙΒΑΣΜΟ
ΑΙΘΟΥΣΑ ΔΙΚΑΣΤΗΡΙΟΥ
ΕΠΑΡΧΙΑΚΟΣ ΕΙΣΑΓΓΕΛΕΑΣ
Είχαμε πολλά στοιχεία από την αρχή.
Ήμασταν έτοιμοι να πάμε σε δίκη
όταν μάθαμε ότι θα δήλωνε ένοχος τελικά.
ΑΙΘΟΥΣΑ ΔΙΚΑΣΤΗΡΙΟΥ
Τι θα έκανε κάποιος, αν σκότωνε κατά λάθος έναν φίλο του;
Καλείς την αστυνομία ή ιατρική βοήθεια;
Ή παίρνεις τα λεφτά του;
Κρύβεις το πτώμα του κοντά σε ένα ρυάκι για να μη βρεθεί;
Ούτε μία πράξη του δεν δείχνει ενδιαφέρον για το καλό του φίλου του.
Με λένε Άλεξ Νίξον.
Είμαι ο επαρχιακός εισαγγελέας του Ρεντ Λοντζ.
Είναι δύσκολο να πιστέψεις ότι δεν ήταν ανθρωποκτονία,
ήμασταν σίγουροι ότι θα καταδικαζόταν.
Ξέραμε τι έγινε εκείνο το απόγευμα χάρη σε μια αξιόπιστη μαρτυρία.
ΣΗΜΑΝΤΙΚΟ ΡΟΛΟ ΣΤΗΝ ΥΠΟΘΕΣΗ ΕΠΑΙΞΕ ΜΙΑ ΥΠΟΓΕΓΡΑΜΜΕΝΗ ΚΑΤΑΘΕΣΗ
ΑΠΟ ΜΙΑ ΠΑΛΙΑ ΦΙΛΗ ΤΟΥ ΤΙ ΤΖΕΪ, ΤΗΝ ΚΡΙΣΤΕΝ
ΣΤΗΝ ΚΑΤΑΘΕΣΗ ΤΗΣ ΑΠΟΚΑΛΥΨΕ ΟΤΙ Ο ΤΙ ΤΖΕΪ ΤΗΣ ΕΙΠΕ
ΟΤΙ ΕΚΤΕΛΕΣΕ ΤΟΝ ΤΖΙΜΙ
Ο Τι Τζέι είπε στην Κρίστεν ότι τον σκότωσε
επειδή ήταν άστεγος και ασεβής.
ΕΙΠΕ 'ΤΑ ΣΚΑΤΩΣΑ. ΣΚΟΤΩΣΑ ΚΑΠΟΙΟΝ'
Είπε ότι ικέτεψε για τη ζωή του.
ΕΒΑΛΕ ΤΟ ΟΠΛΟ ΣΤΟ ΚΕΦΑΛΙ ΤΟΥ ΤΥΠΟΥ, ΚΙ ΑΥΤΟΣ ΙΚΕΤΕΥΕ ΓΙΑ ΤΗ ΖΩΗ ΤΟΥ
ΕΙΠΕ ΟΤΙ ΓΟΥΡΛΩΣΕ ΤΑ ΜΑΤΙΑ ΤΟΥ
Είπε ότι ο Τι Τζέι είπε ότι έσυρε το πτώμα κάπου όπου θα ήταν πιο δύσκολο να βρεθεί.
Ήταν σημαντικό
επειδή μας περιέγραψε ένα άτομο που δεν λυπόταν που μόλις είχε σκοτώσει
τον υποτιθέμενο κολλητό του.
Ο Τι Τζέι ήταν θυμωμένος, ένιωθε ότι αυτός ήταν το θύμα,
ότι δεν τον σεβόντουσαν
και δεν τον εκτιμούσαν.
Αυτό που ακούσαμε ήταν
η περιγραφή μιας στυγνής, εν ψυχρώ δολοφονίας.
Είναι σίγουρο ότι αυτός ο φόνος δεν έγινε κατά λάθος.
Με έκανε να φαίνομαι σαν τέρας.
Είπαν ότι έριξα τον Τζιμ στα γόνατα,
έβαλα το όπλο στο κεφάλι του,
και του έριξα,
κάτι που δεν είναι αλήθεια.
Από όσα άκουσα, φαίνεται ότι ο Τι Τζέι
προσπαθεί να πει ότι η ιστορία που θέλει τον Τζίμι πεσμένο στα γόνατα
επινοήθηκε από τους ερευνητές
ενώ στην πραγματικότητα,
την ξέρουμε χάρη σε αυτόν. Είναι η ιστορία που είπε στην Κρίστεν.
Δεν ξέρω τι κίνητρο είχε ο Τι Τζέι για να σκοτώσει τον Τζίμι.
Το πιο σημαντικό είναι πως είναι βέβαιο ότι ο Τι Τζέι σκότωσε τον Τζίμι.
Το θέμα είναι ποια ιστορία πιστεύετε.
Τελικά, ο Τι Τζέι θέλει να πιστέψετε ότι δεν είναι δολοφόνος,
είναι απλώς κακός φίλος.
ΤΕΣΣΕΡΙΣ ΜΗΝΕΣ ΜΕΤΑ ΤΗΝ ΠΡΩΤΗ ΤΟΥ ΣΥΝΕΝΤΕΥΞΗ,
Ο ΤΙ ΤΖΕΪ ΔΕΧΤΗΚΕ ΝΑ ΑΠΑΝΤΗΣΕΙ ΚΙ ΑΛΛΕΣ ΕΡΩΤΗΣΕΙΣ
Δεν ξέρω
πώς…
Δεν ξέρω πώς να με υπερασπιστώ. Δεν ξέρω τι να πω για να πείσω τον κόσμο.
Αν δεν μίλαγα, αν αρνούμουν τα πάντα, αν έλεγα ψέματα,
μάλλον δεν θα ήμουν εδώ τώρα.
Ναι, δεν πήγα στην αστυνομία στην αρχή. Φοβόμουν πολύ.
Μόλις είχα σκοτώσει.
Ελάτε στη θέση μου για εκείνα τα 30 δευτερόλεπτα.
Δύο δευτερόλεπτα.
Εκείνο το μικρό διάστημα άλλαξε τη ζωή πολλών ανθρώπων.
Καταλαβαίνω γιατί πολλά άτομα δεν με εμπιστεύονται
ή δεν πιστεύουν όσα λέω.
Το καταλαβαίνω αυτό.
Και δεν μπορώ να το αλλάξω.
Δεν μπορώ να το αλλάξω αυτό. Ξέρετε τώρα.
Αυτό είναι το όπλο του φόνου.
Και ο Τι Τζέι λέει ότι ενώ το περιέστρεφε,
τράβηξε κατά λάθος τον κόκορα.
Απαιτείται δύναμη.
Την ίδια ώρα, τράβηξε τη σκανδάλη.
Δεν μπορεί να γίνει κατά λάθος. Το έκανε επίτηδες.
Ό,τι πεις, φίλε.
Ό,τι πεις.
Είπε "Απαιτείται πολλή δύναμη". Δεν απαιτείται πολλή δύναμη.
Έχω ρίξει εκατοντάδες φορές με αυτό το όπλο.
Με το όπλο για το οποίο μιλάει.
Εγώ και ο Τζιμ ρίχναμε όλη την ώρα.
Ο σερίφης μάς έδειξε με πειστικό τρόπο πόσο δύσκολο είναι να ρίξεις.
Ναι, το φαντάζομαι.
Και φαντάζομαι ότι έπαιξε θέατρο,
και το έκανε να φανεί αρκετά πιο δύσκολο από ό,τι είναι.
Γιατί δεν είναι τόσο δύσκολο.
Προσπαθεί να φανεί ότι…
"Μόνο έτσι γίνεται,
έτσι μπορούσε να γίνει". Ξέρετε τώρα. Λέει ψέματα.
Ας λέει ο κόσμος ό,τι θέλει.
Ήμουν εκεί, ξέρω τι έγινε.
Ποτέ δεν θέλησα να βλάψω κάποιον.
Ποτέ. Δεν είμαι τέτοιος άνθρωπος.
Άρα, όποιος διαφωνεί μαζί σου έχει άδικο;
Και μάλιστα μεγάλο. Είναι ψεύτες.
Θα ήθελα να τους πω κατάμουτρα "Είστε ψεύτες".
Τι έχω να χάσω;
Έχω φάει ισόβια.
Σκότωσα έναν άνδρα. Αυτός ο άνδρας ήταν ο κολλητός μου.
Και λυπάμαι πολύ.
Δεν μπορώ να περιγράψω το πόσο λυπάμαι.
Υποτιτλισμός: Χρήστος Κανελλόπουλος